ЧРЕЗ     ПРЕДСЕДАТЕЛЯ НА
               ОБЩИНСКИ СЪВЕТ                          Вх.№ С-200/19.07.24 г.
               РАДОМИР

ДО         ОБЩИНСКИ СЪВЕТ
               РАДОМИР



ДОКЛАДНА   ЗАПИСКА

 От  Кирил Стоев - Кмет на община Радомир 


Относно: Маломерни и слети паралелки в училища на територията на община Радомир за учебната 2024/2025 година
Правно основание: На основание чл. 17, ал. 1, т. 3, чл. 21, ал. 1, т. 23 и чл. 44, ал. 4 от ЗМСМА, във връзка с чл. 280, ал. 1, чл. 282, ал. 24, т. 3 и чл. 294, т. 2 от Закона за предучилищно и училищно образование, /Обн. - ДВ,бр.79 от 13.10.2015г., в сила от 01.08.2016г./, както и  с чл.  68, ал. 1, т. 2 и т. 3, ал. 2, ал. 3 и ал. 4 от Наредба за финансиране на институциите в системата на предучилищното и училищното образование на МОН, приета с ПМС № 219 от 05.09.2017 г. /Обн. - ДВ. бр. 81 от 10 Октомври 2017г., изм. и доп. ДВ. бр. 37 от 21 април 2020г.  

  УВАЖАЕМИ ГОСПОДИН КИРИЛОВ,
  УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
  
            Във връзка с чл. 280, ал. 1, чл. 282, ал. 24, т. 3 и чл. 294, т. 2  от Закона за предучилищно и училищно образование, /Обн. -ДВ,бр.79 от 13.10.2015г., в сила от 01.08.2016г./, както и  с чл. 68, ал. 1, т. 2 и т. 3, ал. 2, ал. 3 и ал. 4, т. 1 и ал. 6, т. 1 от Наредба за финансиране на институциите в системата на предучилищното и училищното образование на МОН, приета с ПМС № 219 от 05.09.2017 г. /Обн.- ДВ. бр. 81 от 10 Октомври 2017г., изм. и доп. ДВ. - бр. 37 от 21. 04. 2020г./ се дава право на финансиращия орган да разреши съществуването на маломерни и слети паралелки, ако са осигурени допълнителни средства за обезпечаване на учебния процес, извън определените по единни разходни стандарти за съответната дейност.
1. ОУ „Христо Ботев“, с. Гълъбник, общ. Радомир за учебната 2024/2025 година към 05.07.2024 г. броят на учениците е следния:
I клас - 2 ученици;
II клас - 4 ученици;
III клас - 4 ученици;
IV клас - 2 ученици;
V клас - 3 ученици;
VI клас - 4 ученици;
VII клас - 3 ученици

Общият брой на учениците е 22, като те са разпределени в следните маломерни паралелки:
I и III клас - шест ученици в слята маломерна паралелка;
II и IV клас - шест ученици в слята маломерна паралелка;
V и VI клас -  седем ученици в слята маломерна  паралелка;
VII клас - трима ученици в самостоятелна маломерна паралелка.

Към този момент ОУ „Христо Ботев“, с. Гълъбник не е включено в Списъка със средищни и защитени училища и дофинансирането ще позволи справяне с финансовите задължения.
Училището е крайно необходимо, тъй като в него се обучават деца от различни етноси, социално слаби семейства и деца в риск, а това прави работата на учителите и възпитателите много отговорна и допринася за осъществяване на политиката на община Радомир и област Перник за успешната интеграция на деца от различни социални прослойки и етноси. То е и единственото на територията на община Радомир, разполагащо с общежитие, а към него и столова със собствена кухня, която подсигурява на учениците топла и питателна храна.
Педагогическият колектив работи всеотдайно за възпитанието и ограмотяването на учениците, за да се осъществи успешна социализация на обучаемите. 
Училището предлага целодневна организация на учебния процес, като задължителните часове се провеждат до обяд, а след обяд се провеждат часове по организиран отдих и спорт, самоподготовка и занимания по интереси. 
ОУ „Христо Ботев“, с. Гълъбник успешно работи по няколко проекта. Благодарение на тях се подобрява материалната база, като в момента училището разполага със съвременна техника и обзавеждане, библиотека с богат набор от книги, приятен двор с беседка, подходящ за отдих и разтоварващи игри.
Педагогическият екип на ОУ „Христо Ботев“ с. Гълъбник работи усърдно и отговорно към привличането на нови ученици.
Необходимите средства се разпределят за периоди, както следва:
· Септември - декември - 22 149 лв.
· Януари - юни - 37 971 лв.
· 
За нормалното провеждане на учебния процес през учебната 2024/2025 година в ОУ „Христо Ботев“, с. Гълъбник ще е необходимо дофинансиране от 60 120 лв., като то се изчислява на базата на 60% и/или 40% от годишната издръжка на един ученик, като разлика между норматива за минимален брой съгласно Приложение №7 към чл. 53 от Наредба за финансирането на институциите в системата на предучилищното и училищното образование и действителния брой на учениците в паралелка.
2. Към настоящия момент за учебната 2024/2025 г. в ОУ „Христо Ботев“ село Дрен, община Радомир броят на учениците е следния:
· I клас - 4 ученици;
· II клас - 4 ученици; 
· V  клас - 2 ученици;
· VI клас - 5 ученици;
· VII клас - 1 ученик.

Общия брой на учениците е 16, като те са разпределени в следните паралелки:
· I - II клас - 8 ученици в слята маломерна паралелка;
· VI клас - 5 ученици в самостоятелна маломерна паралелка;
· V - VII клас - 3 ученици в слята маломерна паралелка.

От учебната 2022/2023 годна в училището се обучават деца от украйнски семейства, които са настанени в SOS - Детски селища  с. Дрен. Освен тях в училището се обучават и ученици от с. Дрен и съседните села - Владимир, Долна Диканя и Горна Диканя.
Към настоящия момент ОУ „Христо Ботев“ село Дрен не е включено в Списъка със средищни и защитени училища и няма как да се справи с финансовите си задължения, поради което е необходимо дофинансиране  на училището. 
ОУ „Христо Ботев“ с. Дрен работи по проекти, което допълнително обогатява децата и допринася за подобряването на материалната база в училището. 
Необходимите средства се разпределят за периоди, както следва:
· Септември - декември - 19 551 лв.
· Януари - юни - 39 102 лв.

За нормалното провеждане на учебния процес през учебната 2024/2025 година в ОУ „Христо Ботев“, с. Дрен ще е необходимо дофинансиране от 58 653,00 лв., като то се изчислява на базата на 60% и/или 40% от годишната издръжка на един ученик, като разлика между норматива за минимален брой съгласно Приложение №7 към чл. 53 от Наредба за финансирането на институциите в системата на предучилищното и училищното образование и действителния брой на учениците в паралелка.

С оглед изложените по-горе факти и обстоятелства и на основание с чл.  68, ал. 1, т. 2 и т. 3, ал. 2, ал. 3, ал. 4 и ал. 6 от Наредба за финансиране на институциите в системата на предучилищното и училищното образование на МОН, приета с ПМС № 219 от 05.09.2017 г. /Обн. ДВ. - бр. 81 от 10 октомври 2017г., изм. и доп. ДВ.- бр. 31 от 10 април 2018г. и постъпилите мотивирани искания от директорите на ОУ „Христо Ботев“ с. Гълъбник, и ОУ „Христо Ботев“ с. Дрен предлагам на Общински съвет - гр. Радомир, следния 

ПРОЕКТ ЗА РЕШЕНИЕ: 
	На основание чл. 21, ал. 1, т. 23 от Закона за местното самоуправление и местната администрация (ЗМСМА), чл. 68 и чл. 69 от Наредбата за финансирането на институциите в системата на предучилищното и училищното образование и въз основа на мотивирано искане от директорите на посочените по-горе образователни институции, Общински съвет - Радомир,

Р Е Ш И:

1. Дава съгласие за учебната 2024/2025 г. в ОУ „Христо Ботев“ с. Гълъбник,  да бъдат формирани слети и самостоятелни маломерни паралелки, както следва:
       
I и III клас - шест ученици в слята маломерна паралелка;
II и IV клас - шест ученици в слята маломерна паралелка;
V и VI клас -  седем ученици в слята маломерна  паралелка;
      VII клас - трима ученици в самостоятелна маломерна паралелка.

и  разрешава  дофинансиране  на  стойност   72 235,80 лева /в т.ч. 24 078,60 лв. - за 2024 г. и 48 157,20 лв. за 2025 г./   

2. Дава съгласие за учебната 2024/2025 година в ОУ „Христо Ботев“ с. Дрен, да бъдат формирани слети и самостоятелни паралелки, както следва“:
I - II клас - 8 ученици в слята маломерна паралелка;
VI клас - 5 ученици в самостоятелна маломерна паралелка;
V - VII клас - 3 ученици в слята маломерна паралелка.
и  разрешава  дофинансиране  на  стойност   58 653 лева /в т.ч. 19 551 лв. - за 2024 г. и 39 102 лв. за 2025 г./   

3. Възлага на Кмета на Община Радомир в изпълнение на т. 1 и т. 2 от настоящето решение да внесе мотивирано предложение в РУО - Перник за издаване на разрешение за формиране на посочените в т. 1 и т. 2 от решението, слети маломерни  и самостоятелни маломерни паралелки за учебната 2024/2025 г. в ОУ „Христо Ботев“ с. Гълъбник, общ. Радомир и ОУ „Христо Ботев“ с. Дрен, общ. Радомир.
Приложение: 
1. Мотивирано искане Вх. № АО-48-00-1051/08.07.2024 г. от г-жа Аделина Харалампиева - директор на ОУ „Христо Ботев“ с. Гълъбник, община Радомир.
2. Мотивирано искане Вх. № АО-48-00-1085/11.07.2024 г. от г-жа Валентина Паунчева - директор на ОУ „Христо Ботев“ с. Дрен, община Радомир.

ВНАСЯ,
КИРИЛ СТОЕВ
КМЕТ НА ОБЩИНА РАДОМИР



